**PROCES VERBAL**

**Nr. 22 din 05.08.2016**

***al ședinței Consiliului de Observatori al Instituției Publice Naționale a Audiovizualului Compania „Teleradio-Moldova”***

**Au fost prezenți**

***membrii Consiliului de Observatori*: DELEU Doina, ȚAPEȘ Vitalie, VASILACHE Ludmila, SPĂTARU Nicolae, GUREZ Lilia, NISTOR Stela, GROZAVU Petru, CĂLUGĂRU Larisa, ȚURCAN Marina**

**Invitați:**

Olga Bordeianu,președintele Companiei IPNA”Teleradio-Moldova”

Mircea Surdu – director Moldova 1.

Victor Buțu - șef serviciul juridic IPNA ”Teleradio-Moldova”

Șefi de direcții și colaboratori ai Companiei

Preşedintele Consiliului de Observatori al IPNA Compania „Teleradio-Moldova” a constatat, conform pct. 16 din *Regulamentul CO*, ca fiind deliberativă şedinţa CO cu prezenţa a 7 membri CO, dnul Grozavu și dna Nistor au anunțat că întârzie, prin urmare a propus începerea şedinţei CO.

**S-a votat începerea şedinţei, ora 14:10: „PRO” – 7 voturi (D.Deleu; L.Vasilache; V.Țapeș; M.Țurcan; L.Călugăru;L.Gurez; N. Spătaru)**

Preşedintele Consiliului de Observatori al IPNA Compania „Teleradio-Moldova” citit Ordinea de zi care a fost plasată pe web:

*1.Examinarea petițiilor parvenite la Consiliul de Observatori al IPNA Compania „Teleradio-Moldova”.*

*2.Raportul departamentului Multimedia pentru 6 luni ale 2016.*

*3. Randamentul activității consilierilor președintei IPNA Compania „Teleradio-Moldova”.*

**S-a votat:**

**„PRO” – 7 voturi (D.Deleu; L.Vasilache; V.Țapeș; M.Țurcan; L.Călugăru;L.Gurez; N. Spătaru)**

Dna Vasilache a menționat necesitatea alegerii secretarului ședinței. Dna Deleu a menționat că se descurcă singura, nu are nevoie de secretar, căci oricum de fiecare dată a scris și semnat toate hotărârile CO, astfel a mai citat pct. 43 din Regulamentul CO, că ține de competența Președintelui Consiliului de Observatori al IPNA Compania „Teleradio-Moldova” semnarea hotărârilor CO și a altor acte, iar Secretarul, conform pct. 44 lit. b) ”semnează, după caz, actele emise de CO”.

Dna Vasilache a solicitat votarea propunerii ei.

**S-a votat:**

**„PRO” – 3 voturi (L.Vasilache; L.Călugăru; N. Spătaru)**

**Subiectul alegerii secretarului nu a fost adoptată.**

Dnul Grozavu și dna Nistor au intrat la 14.20.

Dna Vasilache și dna Călugăru au solicitat ca și ceilalți membri să se expună asupra necesității alegerii secretarului ședinței. Dna Deleu a explicat că se descurcă de una singura, că nu are nevoie de secretar, căci oricum de fiecare dată a scris și semnat toate hotărârile CO, astfel a mai citat odată pct. 43 din Regulamentul CO, că ține de competența Președintelui Consiliului de Observatori al IPNA Compania „Teleradio-Moldova” semnarea hotărârilor CO și a altor acte, iar Secretarul, conform pct. 44 lit. b) ”semnează, după caz, actele emise de CO”.

Dna Gurez a menționat că dacă în Regulamentul CO este specificat că ședințele CO sunt asistate de președinte și secretar, dar și precum a exercitat de mai bine de jumătate de an această funcție, a propus ca toți colegii pe rând să fie secretar al ședinței CO.

Dna Vasilache și dna Călugăru au susținut ideea, mai ales că dnele deja au fost secretarele ședințelor, de aceea au întrebat cine niciodată nu a fost secretar al ședințelor. Dna Deleu a menționat că niciodată nu au exercitat această funcție dnii Țapeș și Grozavu, dar si noii membri Spătaru și Țurcan.

Dna Vasilache și dna Călugăru au propus candidatura dlui Grozavu, care imediat a refuzat.

Dna Deleu a menționat că a prevăzut această situație de aceea nu are nevoie de prestația nimănui și se descurcă, mulțumind membrilor CO pentru insistență.

Dna Țurcan și-a propus candidatura proprie la funcția de Secretar al ședinței CO.

**S-a votat:**

**„PRO” – 8 voturi (L.Vasilache; V.Țapeș; S.Nistor; L.Călugăru; L.Gurez; P.Grozavu; M.Țurcan; N.Spătaru) ”CONTRA” - 1 vot (D.Deleu)**

**Subiectul Nr. 1 -** *Examinarea petițiilor parvenite la Consiliul de Observatori al IPNA Compania „Teleradio-Moldova”.*

Președintele CO IPNA Compania ”Teleradio-Moldova” a citit petiția dlui Nicu Scorpan, Ion Chiaburu, Sergiu Gurschi nr. 36 din 18.07.2016, menționând că aceasta nu ține de atribuțiile CO atâta timp cât în instanța de judecată este pe rol această cauză civilă, reieșind din materialele prezentate. Ulterior a oferit cuvânt dnei Olga Bordeianu, care a explicat că toate casetele sunt proprietatea intelectuală a întreprinderii, nu a fost furat nimic și că drepturile de autor ale dlui Scorpan nu pot fi afectate atâta timp cât produsul brut a fost efectuat în timpul orelor de muncă și el avea calitatea de salariat. Mai mult decât atât a menționat că litigiul este din 2014 și că se încearcă să se ajungă la un compromis, la semnarea unei tranzacții de împăcare.

Preşedintele Consiliului de Observatori al IPNA Compania „Teleradio-Moldova” a supus votului propunerea:

**1.** Se ia act de sesizarea dlui Nicu Scorpan, Ion Chiaburu, Sergiu Gurschi nr. 36 din 18.07.2016.

**2.** Sesizarea cu nr. 36 din 18.07.2016 nu ține de atribuțiile CO.

**3.** Petiționarilor sesizării li se explică faptul că în Judecătoria mun. Chișinău, sect. Centru este pe rol această cauză civilă.

**4.** Prezenta hotărâre intră în vigoare la data adoptării.

**S-a votat:**

**„PRO” – 9 voturi (D.Deleu; L.Vasilache; V.Țapeș; S.Nistor; L.Călugăru; L.Gurez; P.Grozavu; M.Țurcan; N.Spătaru)**

**Subiectul Nr. 2 -** *Raportul departamentului Multimedia pentru 6 luni ale 2016.*

Preşedintele IPNA Compania a oferit cuvânt directorului interimar al departamentului Multimedia.

Dna Gurez a întrebat câte persoane conform statelor de personal muncesc la Multimedia. Dna Cojocaru a răspuns ca 15 oficial, dintre care actualmente doar 5 persoane.

Dna Gurez a întrebat dacă este o persoană care exercită atribuțiile de fotograf si a făcut o analiză că per zi se prelucrează circa 50 foto. A mai întrebat de numărul utilizatorilor unici.

 Dnul Tapes a întrebat directorului interimar al departamentului Multimedia daca este mulțumită de munca colegilor, si a primit răspuns că întotdeauna exista loc pentru a îmbunătăți lucrurile. Directorului interimar al departamentului Multimedia a adăugat ca cea mai mare problema este cu vizitatorii de pe www.trm.md. Anul trecut web-ul a avut 1,1 milion de vizitatori. Cît privește calitatea materialelor, dna Cojocaru a subliniat ca lor calitatea este mai buna decât altele portale de știri.

Dna Calugaru a subliniat ca pe trm.md nu exista nici un comentariu si a intrebat pe directorului interimar al departamentului Multimedia cum ea poate explica acest lucru. Dna Cojocarua raspuns ca trm.md nu poate fi comparat spre exemplu cu unimedia.info, care a cistigat nisa de utilizatori.

Dna Gurez a subliniat ca 1,1 milion de vizitatori in șase luni semnifica aproape 200 de mii vizitatori per/luna, care este comparabil cu vizitatori de [www.unimedia.info](http://www.unimedia.info) care au avut 214 mii de vizitatori per/luna, ce nu înseamnă ca [www.trm.md](http://www.trm.md) nu este comparabil cu [www.publica.md](http://www.publica.md) care pierde pe fonul TRM.

Dna Vasilache a subliniat ca pe [www.trm.md](http://www.trm.md) nu exista publicitate si lucrurile nu se mișca. Ea a propus directorului interimar al departamentului Multimedia si altor colegi ca ei sa vina cu propuneri.

Dnul Surdu a spus ca saitul trm.md trebuie sa promoveze produsul propriu a TRM.

Dna Cojocaru a subliniat ca saitul este plin si nu functioneaza bine.

Dna Vasilache a mentionat ca informatia invechita trebuie sa fie schimbata.

Dna Calugaru a subliniat ca nu trebuie de asteptat atita timp, si toamna aceasta inainte de alegeri prezidentiale trebuie sa apara un sait nou si bun.

Dna Gurez a propus ca daca www.trm.md este supra incarcat toate material video poate sa fie incarcate pe youtube.com care este gratis, atuncea nu este nevoie sa incarca pe serverul TRM. Ea mai propus ca trebuie sa fie doua saituri – unul pentru TV altul pentru Radio, unde trebuie sa fie si transmisiunele live.

Dna Vasilache a subliniat ca www.trm.md are nevoie de restructurare totala.

Dna Bordeanu a mentionat ca serverul nou costa aproape 11 mii de euro, la momentul actual TRM colecteaza toate ofertele la problema asta.

Dna Călugăru a solicitat verificarea numărului de vizitatori inca o date. S-a confirmat ca acest număr nu corespunde numărului de vizitatori, ci de sesiuni, iar aceste lucruri sunt diferite.

Dna Vasilache a subliniat ca raportul departamentului Multimedia este bazat pe date eronate.

Dna Călugăru a manifestat nemulțumirea sa și a solicitat ca în partea constatatoare a hotărârii CO să fie scris: ”Consiliul de Observatori a audiat *Raportul departamentului Multimedia pentru 6 luni ale 2016*și îl apreciază ca fiind unul ineficient și nesatisfăcător, inclusiv conține date eronate”.

În același timp membrii pe rând au înaintat mai multe propuneri: Președintele IPNA Compania „Teleradio-Moldova” până la 15 august 2016 evaluează și actualizează conținutul de pe [www.trm.md](http://www.trm.md), iar până la 15 septembrie 2016 anunță concurs (tender) pentru elaborarea conceptelor de creare a 3 pagini web ale Companiei: TV, RADIO, IPNA.

Dna Vasilache a propus anunțarea unui concurs pentru funcția vacantă de director Multimedia, care să vină cu propuneri noi, însă ulterior și-a retras propunerea.

Dnul Grozavu a remarcat mai multe chestiuni:

* + 1. Multmedia nu este la primul raport de activitate, prezentat CO, iar lucrurile în loc să avanseze, regresează. Site-ul TRM este într-un hal fără de hal. Recomandările Consiliului de Observatori rămân neauzite sau chiar neglijate , susţine Grozavu
		2. Multimedia nu-şi realizează, sistematic, sarcinile de program, prevăzute în Caietul de Sarcini, iar preşedintele Companiei - angajamentele din programul de acţiuni pentru care a fost aleasă în funcţie.
		3. Departamentul Multimedia trebuie reorganizat şi resubordonat.
		4. CO trebuie:

a) să dea o notă de apreciere clară activităţii Multimedia şi nu doar să ia act de raportul prezentat.

b) în dependentă de aprecierea CO, să fie sancţionat disciplinar preşedintele Companiei, în a cărui subordonare directă este Departamentul şi care a neglijat dciziile anterioare ale CO pe acest subiect.

 Întrucât activitatea Departamentului a fost apreciată ca nesatisfăcătoare şi ineficientă, dl Grozavu a propus ca dnei preşedinte O. Bordeianu să-i fie aplicată cel puţin o avertizare în scris.

Dna Deleu și-a expus propria viziune, menționând că în cazul datelor eronate prezentate urmează a fi efectuată o anchetă de serviciu de Președintele IPNA Compania „Teleradio-Moldova”.în urma căreia să fie aplicată sancțiunea disciplinară față de persoana care se face vinovată. Dat fiind faptul că Președintele IPNA Compania „Teleradio-Moldova” nu a semnat documentul, atragerea ei la răspundere este nemotivată, prin urmare nu va vota sancționarea președintelui.

Dnul Grozavu a solicitat supunerea votului propunerii sale:

**S-a votat:**

**„PRO” – 1 vot (P.Grozavu)**

**„CONTRA” – 8 voturi (D.Deleu; L.Vasilache; V.Țapeș; S.Nistor; L.Călugăru; L.Gurez; M.Țurcan; N.Spătaru)**

Dna Călugăru a reformulat propunerea: de a avertiza verbal Președintele IPNA Compania „Teleradio-Moldova”.

**S-a votat:**

**„PRO” – 7 voturi (L.Vasilache; V.Țapeș; S.Nistor; L.Călugăru; L.Gurez; M.Țurcan; N.Spătaru)**

**„CONTRA” – 2 vot (D.Deleu; P.Grozavu)**

Președintele Consiliului de Observatori IPNA Compania „Teleradio-Moldova” a totalizat propunerile:

**1.** Președintele IPNA Compania „Teleradio-Moldova” până la 15 august 2016 evaluează și actualizează conținutul de pe [www.trm.md](http://www.trm.md) .

**2.** Președintele IPNA Compania „Teleradio-Moldova” până la 15 septembrie 2016 anunță concurs (tender) pentru elaborarea conceptelor de creare a 3 pagini web ale Companiei: TV, RADIO, IPNA.

**3.** Președintele IPNA Compania „Teleradio-Moldova” se avertizează verbal pentru activitatea ineficientă și nesatisfăcătoare a departamentului Multimedia.

**4.** Prezenta hotărâre intră în vigoare la data adoptării.

Prezenta hotărâre a fost adoptată la **pct. 1-2 și 4.** cu votul unanim a **9** membri ai Consiliului de Observatori, cu excepția **pct. 3.** la care s-a votat:

„**PRO”** **– 7 voturi** (N.Spătaru; L.Gurez; V.Țapeș; L.Vasilache; L.Călugăru; S.Nistor; M.Țurcan)

 „**CONTRA”** **– 2 voturi** (D.Deleu; P.Grozavu)

**Subiectul Nr. 3 -** *Raportul randamentului activității consilierilor președintelui IPNA Compania „Teleradio-Moldova”.*

Dna Vasilache a menționat că aceste raporturi sunt insuficiente, iar dnul Grozavu a rugat anterior ca să fie invitați consilierii în ședință.

Dna Bordeianu a spus că azi e vineri, ora 16.50 și nu poate asigura prezenta acestora, mai ales că conform Hotărârii CO ea urma să prezinte acest randament, fapt efectuat. Nimeni dintre membrii CO nu a indicat cerințe concrete după care ar fi trebuit să se orienteze consilierii, iar de munca lor ea este mulțumită.

Dl Grozavu a propus ca, în acest caz, raportul să fie amânat pentru şedinţa următoare, la care să fie prezenţi si consilierii președintelui. Președintele IPNA „Teleradio-Moldova” a declarat că nici unul dintre consilierii său nu vor veni la raport, iar ea personal îşi anunţă demisia şi a părăsit şedinţa.

Președintele CO IPNA Compania „Teleradio-Moldova” a supus votului propunerile membrilor CO:

**1.** Se respinge *Raportul randamentului activității consilierilor președintelui IPNA Compania „Teleradio-Moldova”,* pe motiv că nu este suficient de argumentat.

**2***.* Președintele IPNA Compania „Teleradio-Moldova” va prezenta în ședința din 09.08.2016 *Raportul randamentului activității consilierilor președintelui IPNA Compania „Teleradio-Moldova”* cu prezența consilierilor săi*,* raportul nou conținând date concrete.

**3**. Prezenta hotărâre intră în vigoare la data adoptării.

Prezenta hotărâre a fost adoptată cu votul a 8 membri ai Consiliului de Observatori: „**PRO”** **– 8 voturi** (N.Spătaru; L.Gurez; V.Țapeș; L.Vasilache; L.Călugăru; S.Nistor; M.Țurcan) „**CONTRA”** **– 1 vot** (D.Deleu)

La finalul şedinţei Preşedintele CO a amintit că luni, 8 august este următoarea ședință, dna Călugăru a rugat ca această dată să fie modificată pentru data de 9 august, iar ordinea de zi la fel sa fie modificată, subiectul 2 să treacă pentru data de 29 august, ora 14.00, iar în locul acestuia să fie examinat randamentul activității consilierilor.

Președintele CO a supus votului propunerea:

**S-a votat:**

**„PRO” – 9 voturi (D.Deleu; L.Vasilache; V.Țapeș; S.Nistor; L.Călugăru; L.Gurez; P.Grozavu; M.Țurcan; N.Spătaru)**

Preşedintele CO a constatat epuizarea subiectelor și a supus votului încheierea şedinței Consiliului de Observatori al IPNA Compania ”Teleradio-Moldova”.

**S-a votat:**

**„PRO” – 9 voturi (D.Deleu; L.Vasilache; V.Țapeș; S.Nistor; L.Călugăru; L.Gurez; P.Grozavu; M.Țurcan; N.Spătaru)**

**Durata şedinţei: 15:00-19.00.**

Au semnat:

**Preşedintele**

**Consiliului de Observatori Doina DELEU**

**Secretarul ședinței**

**Consiliului de Observatori Marina ȚURCAN**